Megállapodtak a dinnyetermelõk az Auchannal
Megállapodtak a dinnyetermelõk az Auchannal. Az áruházlánc vezetõi ígéretet tettek, hogy bruttó 30 forintos kilogrammonkénti ár alatt nem vesznek át dinnyét a beszállítóktól.
Péntektõl azt is ellenõrizni fogják, hogy honnan származik az áru, vagyis papírok és permetezési napló nélkül senkitõl nem veszik át a gyümölcsöket. Karsai József, az MSZP országgyûlési képviselõje a Független Hírügynökségnek azt is elmondta: vizsgálatot kér azok ellen a szélhámos beszállítók ellen, akik az eddigi, termelõket érõ károkért felelõsek.
A megállapodás szerint pénteken lekerülnek az Auchan dinnye-akciót hirdetõ óriásplakátjai, vagyis megszûnik az akció. Az áruházlánc vezetõi a piaci árhoz alkalmazkodva írják ki a dinnyékre az új árat - mondta el Karsai József. A szocialista honatya az egyeztetésrõl elmondta: a megállapodásban szereplõ árhoz képest a termelõknek kilónként 2 forintos pluszt is fizet az Auchan. A termelõk és a vállalat jövõ héten újra találkoznak: együtt dolgozzák ki azt, hogy milyen mértékû árleszállításra van lehetõség. Az Auchan azt is megígérte: külföldi (francia, illetve lengyel) áruházaiban is elõsegíti a magyar dinnyetermelõk érvényesülését.
Karsai József ugyanakkor arról is beszámolt: megkeresik azokat a beszállítókat, akik a termelõi ár alá ajánlottak, hiszen õk a felelõsök a kialakult helyzetért. A politikus vizsgálatot kezdeményez ellenük.